घर र स्कुल नजिक भएका कारण स्कूल बंक गर्ने काम कहिल्यै पनि गरिन । घरमा सबै कडा भएका कारण रिङ्गरोड कटेर आउने सम्भावना नै हुँदैनथ्यो । एसएलसी दिइसक्दा पनि मैले धरहरा देखेको थिइन । सोझो भएकोले पनि घरमा सबैजना साथीको सङ्गतले बिग्रिन्छ कि ! भनेर डराउनुहुन्थ्यो । म कक्षा १० मा होस्टेल बसेँ । मैले जति बदमासी गरेपनि घर, साथी र परिवारको बीचमा नै गरेँ । होस्टेल बस्दा केटाहरु सबै मिलेर कुस्ती खेल्थ्यौँ । लोडसेडिङ्ग भएपछि पढ्न नपर्ने मज्जा बेग्लै हुन्थ्यो । साथीहरुसँगै भएका कारण होस्टेलमा समय बिताउन सहज हुन्थ्यो । प्रायः समय रमाइलो गरी बित्थ्यो । स्कुलमा मेरो ५–६ जना साथीहरु मात्र थिए ।
